Document ID: 32005R0449

UREDBA KOMISIJE (ES) št. 449/2005
z dne 18. marca 2005
o odstopanju od Uredbe (ES) št. 174/1999 glede roka veljavnosti izvoznih dovoljenj za sektor mleka in mlečnih izdelkov
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
Hob upoštevanju Uredbe Sveta (ES) št. 1255/1999 z dne 17. maja 1999 o skupni ureditvi trga za mleko in mlečne proizvode (1) in zlasti člena 31(14) Uredbe,
ob upoštevanju naslednjega:
(1)
Člen 6 Uredbe Komisije (ES) št. 174/1999 z dne 26. januarja 1999, ki določa posebna podrobna pravila za uporabo Uredbe Sveta (EGS) št. 804/68 glede izvoznih dovoljenj in izvoznih nadomestil za mleko in mlečne izdelke (2), določa rok veljavnosti izvoznih dovoljenj.
(2)
Ruska federacija je uvedla nove zahteve glede dovoljenj za mlečne predelovalne obrate iz Češke, Estonije, Cipra, Latvije, Litve, Madžarske, Malte, Poljske, Slovenije in Slovaške (v nadaljevanju „nove države članice“), ki izvažajo v Rusijo.
(3)
Kljub nadzoru podjetij za proizvodnjo mlečnih izdelkov, ki ga v zadnjih mesecih izvajajo ruski veterinarski organi, ruski organi pristojnim organom novih držav članic še niso dostavili seznama pooblaščenih predelovalnih obratov.
(4)
Veliko dobaviteljev, ki pričakuje, da bodo mlečni predelovalni obrati registrirani, ker izpolnjujejo zahteve Direktive Sveta 92/46/EGS z dne 16. junija 1992 o zdravstvenih predpisih za proizvodnjo in dajanje na trg surovega mleka, toplotno obdelanega mleka in izdelkov na osnovi mleka (3) ni prenehalo stalno oddajati vlog za izvozna dovoljenja, da bi lahko normalno trgovali z Rusijo. Vendar teh dovoljenj ne bodo mogli uporabiti pred njihovim začetkom veljavnosti.
(5)
Novi ruski pogoji za dovoljenja zahtevajo, da morajo izvozniki iz Skupnosti od 1. januarja 2005 dalje imeti vsaj predizvozna potrdila, ki dokazujejo veterinarsko in sanitarno skladnost v končnem proizvodu vsebovanih živali in živalskih proizvodov s poreklom v državi članici, ki ni izvozna država članica.
(6)
Ker je za vzpostavitev novega upravnega sistema in ustreznih postopkov med državami članicami glede izdaje in izmenjave teh predizvoznih dovoljenj potreben čas in sistem še ne deluje v celoti v vseh državah članicah, nekateri izvozniki zaradi pomanjkanja teh predizvoznih dovoljenj ne bodo mogli uporabljati izvoznih dovoljenj, ki so se iztekla 31. januarja 2005.
(7)
V teh okoliščinah je primerno podaljšati rok veljavnosti izvoznih dovoljenj izdanih julija, avgusta, septembra, oktobra in novembra 2004.
(8)
Ukrepi, predvideni s to uredbo, so v skladu z mnenjem Upravljalnega odbora za mleko in mlečne proizvode -
SPREJELA NASLEDNJO UREDBO:
Člen 1
Z odstopanjem od člena 6 Uredbe (ES) št. 174/1999 so izvozna dovoljenja za namembne kraje v Rusiji in z vnaprej določenimi povračili, izdana julija, avgusta, septembra, oktobra in novembra 2004 za proizvode iz točk (a) do (d) tega člena veljavna do 30. aprila 2005.
Člen 2
Na zahtevo imetnika pristojni organi držav članic prilagodijo rok veljavnosti dovoljenj, kot je to določeno v členu 1.
Člen 3
Ta uredba začne veljati dan po objavi v Uradnem listu Evropske unije.
Člen 1 se uporablja od 1. julija 2004.
Ta uredba je v celoti zavezujoča in se neposredno uporablja v vseh državah članicah.
V Bruslju, 18. marca 2005

Labels: 3
17